Qüdrət gəvəni

Ümumi yayılması 
Qüdrət gəvəni Azərbaycanda Naxçıvan MR-da təbii halda yayılmışdır. Qüdrət gəvəni əsasən Naxçıvanın yuxarı dağ qurşağında bitir.

 Statusu 
Azərbaycanın nadir və nəsli kəsilməkdə olan bitkisidir. CR B1ab(ı, ıı, ııı,)+2ab(ı, ıı, ııı).

 Təbii ehtiyatı 
Qüdrət gəvəninin Azərbaycanda təbii ehtiyatı azdır.

 Bioloji xüsusiyyətləri 
Təbiətdə hündürlüyü 25–30 sm-ə qədər olan tikanlı koldur. Tikanları dağınıq, 2–3 sm uzunluqda, bənövşə rəngli, düz möhkəm tüklə örtülüdür. Yarpağı 7 cüt, düz, lansetvarı, ucları şiş, 1 sm uzunluqda olub, yaşıl, boz tüklüdür. Yarpaqaltlıqları enli yumurtavarı, qısa tüklü, 8 mm uzunluqdadır. Yarpaq qoltuğunda əmələ gələn 2 çiçək 1–2 sm uzunluqda sünbülvarı çiçək qrupu əmələ gətirir. Çiçəkaltlıqları 5–6 mm uzunluqda, ensiz, yarpağaоxşar, ağ tüklüdür. Kasacığı 5–6 mm uzunluqda, dişicikləri bir-birindən aralıdır. Tacı 10 mm uzunluqda olub, kasacıqdan 2 dəfə uzundur. Dişiciyi uzunsov, qalın tüklüdür. İyunda çiçəkləyir, avqustda isə toxumu yetişir.

 Çохalması 
TQüdrət gəvəni toxum yolu ilə çoxalır.

 Təbii ehtiyatının dəyişilməsi səbəbləri 
Qüdrət gəvəninin təbii ehtiyatının dəyişilməsinin başlıca səbəbi insan fəaliyyətidir.

 Becərilməsi 
Becərilmir.

 Qəbul edilmiş qoruma tədbirləri 
Qüdrət gəvəninin qəbul edilmiş qoruma tədbiri yoxdur.

 Zəruri qoruma tədbirləri 
Qüdrət gəvəninin Azərbaycanın "Qırmızı Kitabı"na daxil edilməsi tövsiyə olunur.

 Məlumat mənbələri 
 Флора Азербайджана. т.5. 1954; Флора Kaвkaзa. т.5. 1954;
 Azərbaycanın ağac və kolları. I cild. 1961;
 Azərbaycan florasının konspekti. I–III cildlər. 2005; 2006; 2008;
 Naxçıvan Muxtar Respublikası florasının taksonomik spektri. 2008;
 Naxçıvan MR-nın flora müxtəlifliyi və onun nadir növlərinin qorunması. 2011.
 Tofiq Məmmədov, Elman İsgəndər, Tariyel Talıbov. "Azərbaycanın Nadir Ağac və kol bitkiləri", Bakı: "Elm", 2014, 380 səh
Kateqoriya:Azərbaycan florası
Kateqoriya:Çiçəkli bitkilər